Den Vest-Sjællandske Avis, 1829-04-21
Jndbydelse til Subskription paa et philosophisk Tidsskrivt. Jhvorvel jeg ikke bør nægte, at de Danske hidtil, uagtet det i Mere, end eet Aarhundrede, aldrig har fattedes Danmark paa philosophiske Skribentere, og disse ogsaa altid have fundet mange Læsere, dog synes i den Grad, som vore Naboer paa begge Sider, de Tydske og Svenske, at have viist Lyst og Tilbøielighed til at gaae ind i de egentligen og i strengere Forstand philosophiske Betragtninger, saa troer jeg dog, at den Tid bestandigen rykker os nærmere, da det vil vise sig, at de philosophiske Studier hos os kunne finde en ligesaa frugtbar Jordbund, som hos andre Nationer, og det saa meget mere, som den speculative Tænknings Forbindelse med det bonsens, der, i Forening med Lyst til Simplicitet, characteriserer de Danske, netop tør være at regne til de for Philosophiens Studium saare hældige Forbindelser, af aandelige Dispotioner. J det mindste har dette Haab ikke lidet bidraget til at bestyrke mig i den Utilbøielighed, jeg endnu bestandig føler til, midt i mit Fædrenelands Hovedstad, ansat ved et Universitet, hvor jeg har fundet saa mange sande og grundige Tilhørere, at begynde paa at nedlægge mine philosophiske bemærkninger i skriftligedarbeidelser i et fremmed Sprog, saa Meget der end forresten vet kunde tilskynde en philosophisk Skribent hos os dertil. Det samme Haab giver mig ogsaa Mod til at prøve paa, hvad man ellers vil ansee for et i boghandlerisk Henseende usikkert og lidet tilraadeligt Foretagende, at udgive et Tidsskrivt for Philosophie. Je har i flere Aar forberedet mig dertil. Ved Siden af egentlig Philosophie, saavel i strengere, som i mere omfattende Forstand, deels i Afhandlinger, deels i bemærkninger, skal det endnu levere Artikler, hvis Beskaffenhed og Hensigt, jeg ikke veed at angive bedre og tillige kortere, end ved at sige, at jeg vilde kalde dem Jntelligents blade (Ordet taget i en anden, mere bogstavelig Forstand, end den sædvanlige), deels almindelige, deels patriotiske. Jeg vil kalde Tidsskrivtet: philosophiskt Archiv og Repertorium, ved hvilken dobbelte Titel jeg vilde betegne, at jeg vil bestræbe mig for i ethvert Hefte at levere Noget, som kunde fortiene Plads i den philosophiske Tænknings egentlige Archiv, og ikke optage Noget, som jo kunde være egnet til at opsamles i et philosophisk Repertorium. Egentlig saakaldet Popularitet i Fremstillingen vil jeg ikke lægge an paa, idet jeg bestandigen vil tænke mig Læsere, som have hiemme i, eller dog ikke have noget imod at opløftes til en høiere Sphære. Det kommer nu kun an paa, om Publikum ved Subskription vil understøtte dette Foretagende. Tidsskrivtet skulde udkomme i Hefter paa 6 Ark i stort Octav. Det vil blive leveret Subskribenterne i smukt Omslag for 64 Sk. Trkp., 80 Sk. Skrp. Heftet, Mange flere Exemplarer, end de, for hvilke der subskriberes, ville ei blive trykkede, uden maaskee af første og andet Hefte. J dette Aar skulde tre Hefter udkomme(det første i Slutningen af Mai, det andet i September det tredie i November), i næste Aar fem, og i det paafølgende atter fem, og senere endnu tre, og dermed det Hele være endt. Subskribenterne vide da nu, hvad de tegne sig for. Subskription er imidlertid ikke bindende uden for 4 Hefter, der skulle udgjøre et Bind. Subskribentlisten vil ogsaa først blive leveret ved det første Binds Slutning. Saamange Hefter skulle ogsaa ethvert Tilfælde udkomme. Forbyder da Mangel af tilstrækkelig Subskription at fortsætte Tidsskrivtet, ville de udgivne Hefter erholde en nye Titel, nemlig denne: Philosophiske Afhandlinger og bemærkninger med indstrøede Jntelligentsblade, og ville da blive at betragte som en anden Bog Subskription modtages i den Brummerske, Gyldendalske, Reizelske og Schubotheske Boglade, hvor ogsaa Subskriptionsplaner kunne erholdes. Til eet af disse Steder bedes ogsaa de paategnede Planer tilbagesendte.